wickkiey/tamil-wikipedia-chunked huggingface dataset:
# ஜான்சி

## கல்வி நிலையங்கள்

ஜான்சி படிப்படியாக இந்தியாவின் கல்வி மையமாக மாறியது. நாட்டின் பல பாகங்களிலிருந்து மாணவர்கள் தங்கள் உயர் படிப்புகளுக்காக இங்கு வருகிறார்கள். ஜான்சியின் கல்வி நிறுவனங்களில் கிடைக்கக்கூடிய பல்வேறு தனித்தன்மையிலான பாடத்திட்டங்களுக்காக வெளிநாட்டு மாணவர்களும் கூட இங்கு வருகிறார்கள்.
# ஜான்சி

## கல்வி நிலையங்கள்

### உயர் கல்வி

- இராணி இலட்சுமி பாய் மத்திய வேளாண் பல்கலைக்கழகம்
- புந்தேல்கண்ட் பல்கலைக்கழகம்
- மத்திய ஆயுர்வேத ஆராய்ச்சி நிறுவனம், ஜான்சி (முன்னர் தேசிய விருக்ஷாயுர்வேத ஆராய்ச்சி நிறுவனம், ஜான்சி)
# ஜான்சி

## கல்வி நிலையங்கள்

### மருத்துவ மற்றும் தொழில்நுட்ப கல்லூரிகள்

அக்டோபர் 2009-ல், மத்திய சுகாதார அமைச்சகம் அனைத்திந்திய மருத்துவ அறிவியல் கழகத்திற்கு இணையான ஒரு கல்வி நிறுவனத்தை அமைப்பதற்கு ஒப்புதல் அளித்தது.  
- பண்டல்கண்ட் பொறியியல் தொழில்நுட்ப நிறுவனம், ஜான்சி
- அரசு பல்நுட்ப கல்லூரி
- மகாராணி லக்ஷ்மி பாய் மருத்துவக் கல்லூரி, 1968-ல் நிறுவப்பட்டது
- எசு ஆர் குழும நிறுவனங்கள், ஜான்சி
- மகாராணி லக்ஷ்மி பாய் மருத்துவப் துணைபயிற்சிக் கல்லூரி, ஜான்சி
# ஜான்சி

## கல்வி நிலையங்கள்

### கல்லூரிகள்

- பண்டல்கண்ட் பல்கலைக்கழகம், மருத்துவச் சாலை
- பிபிசி கல்லூரி, கோவிந்த் சௌராஹா பின்புறம்
- பிகேடி கல்லூரி, எலியட் சாலை, பிகேடி சௌராஹா
- அரசு இடைநிலைக் கல்லூரி, குவாலியர் சாலை, ஜான்சி
- சூரஜ் பிரசாத் கல்லூரி, சதார் பஜார்
- கர்ல்ஸ் இடைநிலைக் கல்லூரி, மிஷன் காம்பௌண்ட்
# ஜான்சி

## கல்வி நிலையங்கள்

### இராணுவப் பள்ளிகள்

- இராணுவப் பள்ளி, கண்டோன்மெண்ட் பகுதி, ஜான்சி
# ஜான்சி

## கல்வி நிலையங்கள்

### தனியார் பள்ளிகள்

- பால் பாரதி பொதுப்பள்ளி, இசை தோலா, பிரேம்நகர், ஜான்சி
- ஸ்ரீ ரகுராஜ் சிங் இடைநிலைக் கல்லூரி, தாடியா கேட் வெளிப்புறம், ஜான்சி
- வீரங்கானா ஜால்காரிபாய் இடைநிலைக் கல்லூரி, குஷிபுரா, ஜான்சி
- கியான் ஸ்தாலி பொதுப் பள்ளி, சிவாஜிநகர், ஜான்சி
- மகாத்மா ஹான்ஸ்ராஜ் மாடல் பள்ளி, ஷிவ்புரி சாலை, ஜான்சி
- ஷீர்வுட் கல்லூரி, காட்டி பாபா, ஜான்சி
- தி வுட்ஸ் பாரம்பரிய பள்ளி, ஜான்சி
- ராணி லக்ஷ்மிபாய் பொதுப் பள்ளி
- க்ரைஸ்ட் தி கிங் கல்லூரி (ஆண்களுக்கு மட்டும்)
- தூய மார்க்சு கல்லூரி
- தூய சவேரியார் பள்ளி, ராஜ்கர், பி.ஹெச்.இ.எல் காய்லார் (முக்கிய நகரிலிருந்து 14 கி.மீ.)
- நீல மணிப் பள்ளி, ராஜ்கர்
- தூய பிரான்சிசு பள்ளி (பெண்களுக்கு மட்டும்)
- சன் பன்னாட்டுப் பள்ளி, ஆர்.டி.ஓ அருகில், கான்பூர் சாலை, ஜான்சி.
- சரசுவதி வித்யா மந்திர், பாலாஜி சாலை, ஜான்சி.
- ஸ்ரீலட்ஷ்மி வணிக மந்திர் இடைநிலைக் கல்லூரி, ஜான்சி
# ஜான்சி

## ஊடகம்

அமர் உஜாலா, டைனிக் ஜாக்ரன், பத்ரிகா, மற்றும் டைனிக் பாஸ்கர் ஆகியவை இணையச் செய்தி சேவைகளைக் கொண்ட ஜான்சியில் உள்ள செய்தித்தாள்கள் நிறுவனங்கள் ஆகும்.
# ஜான்சி

## ஊடகம்

### செய்தித்தாள்கள்

பல தேசிய மற்றும் உள்ளூர் செய்தித்தாள்கள் ஜான்சியில் இந்தி, உருது மற்றும் ஆங்கிலத்தில் வெளியிடப்படுகின்றன:
| செய்தித்தாள் | மொழி |  |
| --- | --- | --- |
| அமர் உஜாலா | இந்தி |  |
| தைனிக் ஜாக்ரன் | இந்தி |  |
| தினசரி அஜீஸ் இ ஹிந்துஸ்தான் | உருது |  |
| தைனிக் ராயல் மெயில் | இந்தி |  |
| தைனிக் விசுவ பரிவார் | இந்தி |  |
| இந்துஸ்தான் | இந்தி |  |
| ஜன் ஜன் ஜாக்ரன் | இந்தி |  |
| ஜன் சேவா அஞ்சல் | இந்தி |  |
| ரஃப்தார் | இந்தி |  |
| *பத்ரிகா* | இந்தி |  |
| சுதேஷ் | இந்தி |  |
| *தைனிக் உத்கோக் ககியாத்* | இந்தி |  |
| லுக் மீடியா | இந்தி | } |
# ஜான்சி

## தொலைபேசி நிறுவனங்கள்

இங்கு நான்கு, நிலையான மற்றும் நிலையான கம்பியில்லா தொலைபேசியகங்கள் செயல்படுகின்றன.
- பிஎஸ்என்எல் (நிலையான மற்றும் நிலையான கம்பியற்றவை) எண்வரிசைகள் 231 xxxx, 232 xxxx, 233 xxxx, 235 xxxx, 236 xxxx, 237 xxxx, 244 xxxx, 245 xxxx, 247 xxxx, 248 xxxx.
- டாடா இண்டிகாம் (சிடிஎம்ஏ பிளாட்ஃபார்ம், கம்பியில்லாதவை) எண்வரிசை 65x xxxx.
- ரிலையன்ஸ் கம்யூனிகேஷன்ஸ் (சிடிஎம்ஏ பிளாட்ஃபார்ம், கம்பியில்லாதவை) எண்வரிசை 3xx xxxx.
- ஏர்டெல் எண்வரிசை 4xx xxxx.
மேலே குறிப்பிட்ட எல்லா நிறுவனங்களும் அகண்ட அலை இணைய சேவையையும் வழங்குகிறார்கள்.
# ஜான்சி

## வானொலி நிலையங்கள்

ஜான்சியில் தற்பொழுது ஐந்து வானொலி நிலையங்கள் உள்ளன:  
- *ரேடியோ மிர்ச்சி* 98.3 அலைவரிசை, 92.7 அலைவரிசை
- *பிக் எப். எம்.* அலைவரிசை, 103.0
- அகில இந்திய வானொலி நிலைய பண்பலை
- 91.1 *ரெட்* பண்பலை
- 93.5 *ரெட்* பண்பலை
# ஜான்சி

## ஆயுத படைகள்

ஜான்சி படைப்பிரிவு இந்தியாவில் ஆங்கிலேயர் ஆட்சியின் போது ஆங்கிலேய பொது மற்றும் இராணுவ வீரர்களுக்கான தங்குமிட தளமாக இருந்தது. ஜான்சி மாவட்டம் ஜான்சி-பாபினாவில் அமைந்துள்ள 31வது இந்திய கவசப் பிரிவின் தலைமையகமாகும். 2012 மார்ச் 1 முதல் 30 வரை சிங்கப்பூர் இராணுவத்துடன் ஜான்சியில் இந்திய குடியரசுத் தலைவர் பிரதீபா பாட்டீல் பங்கேற்ற கூட்டுப் பயிற்சி நடைபெற்றது.
# ஜான்சி

## சுற்றுலா

### காணத் தூண்டும் இடங்கள்

- ஜான்சி கோட்டை
- ராணி மஹால் (அரசியின் அரண்மனை)
- உத்திர பிரதேச அரசு அருங்காட்சியகம்
- மஹாலக்ஷ்மி கோவில்
- லெஹர் கி தேவி கோவில்
- பஞ்ச்குய்யன் கோவில் - பாரம்பரியமிக்க கோவில், லக்ஷ்மி பாய் இங்கு இறைவழிபாடு செய்வதுண்டு
- கணேஷ் மந்திர்
- சித்தேஷ்வர் கோயில் (GIC இண்டர் காலேஜ் அருகில்) - பண்டிட் ரகுநாத் விநாயக் துலேகார் அவர்களால் கட்டப்பட்டது
- பஞ்சதந்தரா பூங்கா (மிக அதிகமான கூட்டங்களைக் கவர்கிறது)
- கண்டோன்மெண்ட் பகுதியில் இருக்கும் பொதுமக்கள் பூங்கா காண்பதற்கு உரியது
- "ஷௌர்யா ஸ்தம்பா" சுதந்திர இந்தியாவின் 21 பரம்வீர் சக்ரா விருதுகளை வென்றவர்களின் தனித்தன்மைவாய்ந்த நினைவுச்சின்னம் (நாட்டிலேயே இது முதன்மையானது). தேசபக்தர்களுக்கான ஒரு ஆர்வம் தரும் இடம். (இதைக் காண விரும்பும் நபர்கள் இந்தத் தொலைபேசியில் 09415059873 தொடர்புகொள்ளலாம்)
பால் பாரதி பப்ளிக் ஸ்கூலில் அமைந்திருக்கிறது, இசை தோலோ, காட்டி பாபா, பிரேம்நகர், ஜான்சி.
- ஆடைகள் வாங்குவதற்கு சதார் பஜார் மார்க்கெட் மற்றும் மாணிக் சௌக் மார்க்கெட்
- நகைகள் வாங்குவதற்கு சராஃபா பஜார்
- கதீட்ரல் ஆஃப் செயிண்ட். அந்தோணி, ஜான்சியின் ரோமன் கத்தோலிக்க டியாசெஸ்சின் இருக்கை.
- லார்ட் புத்தா டெம்பிள், தரம்ஷலா, கபுர்தெக்ரி குஷிபுரா, ஜான்சி.
# ஜான்சி

## சுற்றுலா

### உல்லாசப் பயணங்கள்

- சுக்மா-டுக்மா அணைக்கட்டு: பெட்வா ஆற்றின் மீதிருக்கும் மிகப் பழமையான, நீளமான மற்றும் மிகவும் அழகான அணைக்கட்டு, தோராயமாக ஜான்சியிலிருந்து 45 கி.மீ. தூரத்தில், பபினா நகருக்கு அருகில் இருக்கும் இது பருவக்காற்று முடிந்தபிறகு குளிர் காலத்தில் மிகுந்த கண்ணுக்கினிய இடமாக இருக்கும்.
- மாடா டிலா அணைக்கட்டு: ஜான்சி நகரின் தெற்கே தோராயமாக 55 கி.மீ. தொலைவில் இருக்கிறது, இது ஒரு அழகான உல்லாசப் பயண இடம். இந்த அணைக்கட்டு பெட்வா நதியின் மீது கட்டப்பட்டுள்ளது. அணைக்கட்டின் அருகில் ஒரு தாவரவியல் பூங்கா இருக்கிறது.
- டியோகர்: ஜான்சியிலிருந்து 123 கி.மீ தூரம், லலித்புர் நகருக்கு அருகில் இருக்கிறது. பெட்வா நதியின் மீது அமைந்திருக்கும் இது, அருமையான குப்தர் கால மிச்சமீதங்கள், விஷ்ணு கோவில் மற்றும் பல அழகிய பழைய ஜைன கோவில்களைக் கொண்டிருக்கிறது.
- ஓர்ச்சா: ஜான்சி-கஜுராஹோ சாலையில் ஜான்சியிலிருந்து 18 கி.மீ. தூரத்தில் அமைந்திருக்கும் ஒரு மத்தியகாலத்திய நகரம். இது இறைவன் இராமனின் கோவிலுக்குப் பிரபலமானது.
- கஜுராஹோ: ஜான்சியிலிருந்து 178 கி.மீ. தூரம். காலை வேளைகளில் ஜான்சி இரயில்வே நிலையத்திலிருந்து சொகுசுப் பேருந்துகள் ஓடிக்கொண்டிருக்கின்றன. டாக்சிகளும் கிடைக்கப்பெறுகிறது. கஜுராஹோவிலிருந்து 32 கி.மீ. தூரத்தில் இருக்கும் பண்ணா தேசியப் பூங்காவையும் பார்க்கலாம், அதன் அருகில் சில அருவிகள் இருக்கின்றது.
- டாடியா: ஜான்சியிலிருந்து 28 கி.மீ. தூரத்தில் ஜான்சி-குவாலியர்-ஆக்ரா-டெல்லி சாலையில் இருக்கிறது. இந்த இடம் ஸ்ரீ பீதாம்பரா தேவி கோவில் மற்றும் ராஜா பிர் சிங் ஜு டியோ அவர்களால் கட்டப்பட்ட ஏழு அடுக்கு அரண்மனைக்குப் பிரபலமானது.
- ஷிவ்புரி: ஜான்சியிலிருந்து 101 கி.மீ. தூரத்தில் இருக்கிறது. குவாலியரின் ஷிந்தியா ஆட்சியாளர்களின் கோடைக்கால தலைநகரமாக இருந்தது. ஷிந்தியாக்களால் கட்டப்பட்ட பளிங்கு சாத்ரிகளுக்கு (நினைவுச் சின்னங்கள்) இது பிரபலமானது, அங்கு அழகான மிகப் பெரிய ஏரியும், அழகான மாதவ் தேசியப் பூங்கா பகுதிகளில் முதலைகளுடன் பல்வேறு வகையான காட்டு விலங்குகளையும் பார்க்கலாம்.
- உன்னாவோ/பஹுஜ்: உன்னாவோ கேட்டிலிருந்து ஜான்சியிலிருந்து 18 கி.மீ. தொலைவில் இருக்கிறது. அது கோவில் மற்றும் பஹுஜ் நதிக்காகப் பிரபலம்.
- பரிச்சா அணைக்கட்டு: கான்பூரை நோக்கி ஜான்சியிலிருந்து 20 கி.மீ. தொலைவில் இருக்கிறது. அது ஒரு அழகிய இடம். அந்த அணை பெட்வா நதி மீது கட்டப்பட்டிருக்கிறது.
# ஜான்சி

## சுற்றுலா

### தனிக் குடியிருப்புகள்

- ஷிவ் பரிவார் நிலை 1 முதல் 6 வரை, கே கே ஜி ரியல் எஸ்டேட்ஸால் நிறுவப்பட்டது (உன்னாவோ கேட், அலிகால், கரியாகோன், டாலி, சிஜ்வாஹா முதலான இடங்களில் அமைக்கப்பட்டுள்ள தனிக் குடியிருப்புகள்).
- கைலாஷ் ரெசிடென்சி, மஹாகாளி வித்யா பீத் சாலை, புதிய கல்லா மண்டி அருகில், ஜான்சி
- ஓம் ஷாந்தி நகர், காளி கோவில் அருகில், லக்ஷ்மி கேட்டுக்கு வெளியில், ஜான்சி
- சுந்தர் விஹார் காலனி, ஸ்டேஷன் சாலை, டிஐஜி பங்களா அருகில், ஜான்சி
- ஃப்ரெண்ட்ஸ் காலனி, குவாலியர் சாலை, இரயில்வே கிராசிங் அருகில், ஜான்சி
# ஜான்சி

## சுற்றுலா

### உணவு விடுதிகள்

- புஜான் உணவகம், சிவில் லைன்ஸ்
- சண்டா உணவகம்(3 நட்சத்திரம்)
- பிரகாஷ் உணவகம், எலைட் சௌக்
- சீதா உணவகம் (3 நட்சத்திரம்)
- ஸ்ரீநாத் உணவகம்
- ஜெய்ஸ்வால் டவர் உணவகம்(3 நட்சத்திரம்)
# ஜான்சி

## சுற்றுலா

### சினிமா கொட்டகைகள்

- பூஷன்
- தம்ரூ
- எலைட்
- கிலோனா
- கிருஷ்ணா
- இலட்சுமி
- நந்தினி
- நட்ராஜ்
- சியாம் பேலசு
# ஜான்சி

## சுற்றுலா

### பூங்காக்கள் &amp; தோட்டங்கள்

- இராணி இலட்சுமி பூங்கா
- நாராயன் பாக்
- கார்கில் ஷாஹீத் பூங்கா
- நேரு பூங்கா
- பஞ்சதந்திர பூங்கா
- இந்திரா பூங்கா
- பப்ளிக் பூங்கா
# ஜான்சி

## விளையாட்டு

ஜான்சியில் உள்ள விளையாட்டு அரங்கங்கள் தயான்சந்த் விளையாட்டரங்கம், தொடருந்து நிலைய விளையாட்டரங்கம் மற்றும் எல்விஎம் விளையாட்டு மைதானம் ஆகும். தயான்சந்த் விளையாட்டரங்கம் ஜான்சியில் விளையாட்டுத் திறன்களைக் கற்றுக்கொள்ள சிறந்த இடமாகும். துடுப்பாட்டம், வளைத்துடுப்பாட்டம், கால்பந்து, செங்களம் மற்றும் பல விளையாட்டுகள் தயான்சந்த் மைதானத்தில் விளையாடப்படுகின்றன.
# ஜான்சி

## ஜான்சியுடன் தொடர்புடைய சிறப்புமிக்க மக்கள்

- இராணி இலட்சுமிபாய், ஜான்சியின் ராணி (1853-58), ஜான்சி மகாராஜா கங்காதர் ராவ் நெவால்கரின் மனைவி
- இரமேஷ் சந்திர அகர்வால், ஊடக உரிமையாளரும், டைனிக் பாஸ்கர் குழுமத்தின் நிறுவனர்-தலைவருமான
- பிரஜ் பாசி லால், இந்திய தொல்லியல் துறையின் முன்னாள் தலைமை இயக்குநர், சிந்து சமவெளி நாகரிகத் தளங்கள், மகாபாரதத் தளங்கள், அயோத்தியில் கண்டுபிடிக்கப்பட்ட கண்டுபிடிப்புகள் உட்பட ராமாயணத் தளங்கள் ஆகியவற்றில் இவர் ஆற்றிய பங்களிப்பிற்காக அறியப்பட்டவர்.
- எட்வர்ட் ஏஞ்சலோ (பிறப்பு 1870), ஆத்திரேலிய அரசியல்வாதி
- அலெக்சாண்டர் ஆர்ச்டேல், நாடகம் மற்றும் திரைப்படத்தில் ஆங்கில நடிகர்
- சந்திரசேகர ஆசாத், இந்திய சுதந்திரப் போராட்ட வீரர்
- ஜல்காரிபாய், சுதந்திரப் போராட்ட வீரரும், ராணி லக்ஷ்மி பாயின் ஆலோசகரும் ஆவார்
- வினோத் குமார் பன்சால், பன்சால் வகுப்புகள், கோட்டா
- மைக்கேல் பேட்சு, ஆங்கில நடிகர்; லாஸ்ட் ஆஃப் தி சம்மர் ஒயின் அண்ட் இட் ஐன்ட் ஹாஃப் ஹாட் மம்
- இராஜா பண்டேலா, இந்திய நடிகர், தயாரிப்பாளர், அரசியல்வாதி மற்றும் சிவில் ஆர்வலர்
- பாரத ரத்னா மேஜர் தியான் சந்த் (பத்ம பூஷன்), முன்னாள் இந்திய ராணுவ அதிகாரி மற்றும் இந்திய பீல்ட் ஹாக்கி வீரர்
- இரகுநாத் விநாயக் துலேகர், பாராளுமன்ற உறுப்பினர், 1952, சட்ட மேலவை உறுப்பினர் & சபாநாயகர் விதான் பரிஷத் 1958, குறிப்பிடத்தக்க வாதி, சமூக தலைவர்
- மைதிலி சரண் குப்த், நவீன இந்தி கவிஞர்
- ஹெஸ்கெத் ஹெஸ்கெத்-பிரிச்சார்ட், ஆய்வாளர், சாகசக்காரர், பெரிய-விளையாட்டு வேட்டைக்காரர் மற்றும் துப்பாக்கி சுடும் வீரர், முதல் உலகப் போரில் பிரித்தானிய இராணுவத்திற்குள் துப்பாக்கிச் சூடு பயிற்சியில் குறிப்பிடத்தக்க பங்களிப்பைச் செய்தார். இந்திவர், இந்தித் திரைப்பட பாடலாசிரியர்
- பியூஷ் ஜா, இந்திய வம்சாவளியைச் சேர்ந்த திரைப்பட இயக்குநர் மற்றும் திரைக்கதை எழுத்தாளர் மற்றும் நாவலாசிரியர்
- விக்டோரியா மகாராணியின் கடைசி 15 ஆண்டுகால ஆட்சியில் அவருக்கு சேவை செய்த அப்துல் கரீம், அவரது தாய்வழி பாசத்தைப் பெற்றார்.
- சுபோத் காண்டேகர், ஒலிம்பிக் ஹாக்கி வீரர்
- பங்கஜ் மிஸ்ரா, இந்திய கட்டுரையாளர் மற்றும் நாவலாசிரியர்
- ஜாய் முகர்ஜி, இந்திய நடிகர் மற்றும் இயக்குநர்
- இராம் முகர்ஜி, இந்திய இயக்குநர்
- சஷாதர் முகர்ஜி, இந்தி படங்களின் தயாரிப்பாளர்
- சுபோத் முகர்ஜி, இந்தி சினிமாவின் இயக்குநர், தயாரிப்பாளர், எழுத்தாளர்; பேயிங் கெஸ்ட், முனிம்ஜி, லவ் மேரேஜ் (ஜான்சியில் எடுக்கப்பட்ட பாகங்கள்) மற்றும் ஜங்கிலி ஆகியவை ஹிட் ஆகும்.
- இரன்தீப் ராய், இந்திய தொலைக்காட்சி மற்றும் திரைப்பட நடிகர்
- கங்காதர் ராவ், ஜான்சி மாநிலத்தின் ராஜா, 1838-53
- சௌமித்ரா ராவத், அறுவை சிகிச்சை நிபுணர், தலைவர் மற்றும் தலைவர், அறுவைசிகிச்சை குடல் மற்றும் கல்லீரல் மாற்று அறுவை சிகிச்சை, சர் கங்கா ராம் மருத்துவமனை, புது தில்லி; 2015 பத்மஸ்ரீ
- இராஜ் சாண்டில்யா, பாலிவுட் எழுத்தாளர் மற்றும் இயக்குநர்
- விசுவநாத சர்மா, பைத்யநாத் குழுமத்தின் உரிமையாளர், நாடாளுமன்ற உறுப்பினர்
- அமித் சிங்கால், கூகுள் நிறுவனத்தின் மூத்த துணைத் தலைவர்
- சுரேந்திர வர்மா, இந்தி எழுத்தாளர் மற்றும் நாடக ஆசிரியர்
# நீர்ப்போக்கு

**நீர்ப்போக்கு** (*Dehydration*) என்பது உடலியங்கியலில் உடலுக்குத் தேவையான மொத்த நீரின் அளவில் ஏற்படும் பற்றாக்குறையாகும். இதை நீரிழப்பு என்ற பெயராலும் அழைக்கலாம். இப்பற்றாக்குறையால் வளர்சிதை மாற்ற செயல்முறைகளுக்கு இடையூறுகள் உண்டாகும். பொதுவாக உடற்பயிற்சி, நோய் அல்லது அதிக சுற்றுச்சூழல் வெப்பநிலை காரணமாக நீர் உட்கொள்ளலையும் மீறும் போது நீர்ப்போக்கு நிகழ்கிறது.  
பெரும்பாலான மக்கள் மொத்த உடல் நீரில் 3-4% நீர் குறைவதை சிரமம் அல்லது பாதகமான உடல்நல பாதிப்புகள் இல்லாமல் பொறுத்துக்கொள்ள முடியும். 5-8% நீர் குறைவு சோர்வு மற்றும் தலைச்சுற்றலை ஏற்படுத்தும். மொத்த உடல் நீரில் 10% க்கும் அதிகமான நீர் இழப்பு கடுமையான தாகத்துடன் உடல் மற்றும் மனச் சரிவை ஏற்படுத்தும். உடல் நீரில் 15 முதல் 25% வரை இழப்பு ஏற்பட்டால் மரணம் ஏற்படுகிறது. இலேசான நீரிழப்பு தாகம் மற்றும் பொதுவான அசௌகரியம் ஆகியவற்றால் வகைப்படுத்தப்படுகிறது. பொதுவாக வாய்வழி நீரேற்றம் மூலம் இச்சிக்கல் தீர்க்கப்படுகிறது.  
நீர்ப்போக்கு நோயால் இரத்தத்தில் சோடியம் அயனிகளின் அளவு அதிகமாகும். இது குருதியோட்டக் குறைவிலிருந்து வேறுபட்டதாகும். அதாவது இரத்தத்தின் கன அளவு குறிப்பாக இரத்த பிளாசுமா இழப்பு ஏற்படுவதாகும்.  
நாள்பட்ட நீர்ப்போக்கு சிறுநீரக கற்கள் உருவாவதற்கும், நாள்பட்ட சிறுநீரக நோயின் வளர்ச்சிக்கும் பங்களிக்கும்.
# நீர்ப்போக்கு

## அறிகுறிகள்

தாகம் மற்றும் தலைவலி, பொது அசௌகரியம், பசியின்மை, குமட்டல், சிறுநீரின் அளவு குறைதல் (நீரிழப்பிற்கு பாலியூரியா காரணமாக இருந்தால் தவிர), குழப்பம், விவரிக்க முடியாத சோர்வு, ஊதா நிற விரல் நகங்கள் மற்றும் வலிப்பு போன்ற நரம்பியல் மாற்றங்கள் நீரிழப்புக்கான அறிகுறிகளாகும். உடலின் மொத்த நீர் இழப்புடன் நீர்ப்போக்கின் அறிகுறிகள் பெருகிய முறையில் தீவிரமடைகின்றன. 1-2% உடல் நீர் இழப்பு, இலேசான நீர்ப்போக்கு என்று கருதப்படுகிறது, இந்நிலை அறிவாற்றல் செயல்திறனைக் குறைக்கிறது. 50 வயதிற்கு மேற்பட்டவர்களில், உடலின் தாக உணர்வு வயதுக்கு ஏற்ப குறைகிறது. இளம் வயதினருக்கும் வயதானவர்களுக்கும் இடையில் திரவ உட்கொள்ளலில் எந்த வித்தியாசமும் இல்லை என்றும் ஓர் ஆய்வில் கண்டறியப்பட்டது. வயதானவர்களில் பலருக்கு நீர்ப்போக்கு அறிகுறிகள் உள்ளன. நீர்ப்போக்கு வயதான மக்களின் நோயுற்ற தன்மைக்கு பங்களிக்கிறது. குறிப்பாக வெப்பமான வானிலை போன்ற கட்டுப்பாடற்ற நீர் இழப்பு ஏற்படும் சூழ்நிலைகளில் இந்நிலை உண்டாகிறது.
# நீர்ப்போக்கு

## காரணம்

வெப்பமான மற்றும் ஈரப்பதமான காலநிலையில் உழைப்பது, அதிக உயரத்தில் வசிப்பது, தடகள சகிப்புத்தன்மை, வயதான பெரியவர்கள், கைக்குழந்தைகள், குழந்தைகள் மற்றும் நாள்பட்ட நோய்களுடன் வாழும் மக்கள் ஆகியவை நீர்ப்போக்கிற்கான காரணங்கள் என்றாலும் இவற்றை மட்டும் இதற்கான எல்லைகளாகக் கூற இயலாது.  
பல்வேறு வகையான மருந்துகளைப் பயன்படுத்துவதான்ல் இதன் பக்க விளைவுகளாகவும் நீர்ப்போக்கு வரலாம்.  
பெரியவர்களில், தாகத்தை உணரும் அறிகுறியே இல்லாமல் நீரிழப்பு ஏற்படும் வாய்ப்பு உள்ளது. இரத்தச் சக்கரை அளவு அதிகமாதல் இதற்கான முக்கியக் காரணமாகும். அதிகப்படியான நீர் இரண்டு வழிகளில் உடலை விட்டு வெளியேறலாம். அவை உணர்வுசார் நீரிழப்பு, உணர்வு சாரா நீரிழப்பு என்பன அவ்விரண்டு வகை வகைகளாகும். சவ்வூடுப்பரவலால் சிறுநீர்ப் பெருகுதல், வியர்வை, வாந்தி மற்றும் வயிற்றுப்போக்கு போன்றவை உணர்வுசார் வகையிலும் தோல் மற்றும் சுவாசக்குழாய் வழியாக நீர் வெளியேறுதல் உணர்வு சாரா நீரிழப்பு என்றும் கூறப்படுகிறது. மனிதர்களில், உடலில் உள்ள நீர் சமநிலையைப் பாதிக்கும் பல்வேறு நோய்கள் மற்றும் நிலைகளால் நீரிழப்பு ஏற்படுகிறது. இவை முதன்மையாக பலவீனமான தாகம்/தண்ணீர் அணுகல் அல்லது அதிகப்படியான சோடியம் மூலம் நிகழ்கின்றன.
# நீர்ப்போக்கு

## நோய் கண்டறிதல்

### வரையறை

சுவாசம், சிறுநீர் கழித்தல், வியர்வை, அல்லது வயிற்றுப்போக்கு மற்றும் வாந்தி உள்ளிட்ட காரணங்கள் மற்றும் சாதாரண உடலியல் செயல்முறைகளால் இழந்த நீரை நீர் உட்கொள்ளல் மூலம் மாற்றாதபோது நீர்போக்கு ஏற்படுகிறது. நீரிழப்பு கடுமையாகும் போது உயிருக்கு ஆபத்தானதாகவும் வலிப்புத்தாக்கங்கள் அல்லது சுவாசம் நின்று போவதற்கும் வழிவகுக்கலாம். நீரேற்றம் மிக வேகமாக இருந்தாலும் சவ்வூடுபரவல் மூலம் பெருமூளையில் வீக்கம் ஏற்படும் அபாயமும் உள்ளது.  
இரத்த பிளாசுமாவின் அளவு குறைவான குருதியோட்டக் குறைவும் நீரிழப்பு என்ற சொல்லால் சில நேரங்களில் தவறாகப் பயன்படுத்தப்படுகிறது.
# நீர்ப்போக்கு

## நோய் கண்டறிதல்

### உடல் பரிசோதனை

தோல் விறைப்பு சோதனை நீர்போக்கு நோயைக் கண்டறிய உதவும் பரிசோதனையாகும். தோல் விறைப்புச் சோதனையானது நோயாளியின் உடலில், முன்கை அல்லது கையின் பின்புறம் போன்ற இடங்களில் தோலைக் கிள்ளுவதன் மூலம், அது எவ்வளவு விரைவாக இயல்பு நிலைக்குத் திரும்புகிறது என்பதைப் பார்ப்பதன் மூலம் மேற்கொள்ளப்படுகிறது.
# மின்னஞ்சல் வழி சந்தைப்படுத்துதல்

**மின்னஞ்சல் வழி சந்தைப்படுத்துதல்** என்பது மின்னணு அஞ்சல் என்பதை வணிக ரீதியான அல்லது நிதி திரட்டும் நோக்கங்களுக்காக நேயர்களுடன் தொடர்பு கொள்ளும் ஒரு நேரடி சந்தைப்படுத்துதல் முறைமையாகும். இதன் பரந்துபட்ட பொருளாக்கத்தின்படி, தற்போதைய வாடிக்கையாளர் அல்லது வாடிக்கையாளராகும் சாத்தியமுள்ள ஒவ்வொருவருக்கும் அனுப்பப்படும் மின்னஞ்சலை, மின்னஞ்சல் வழி சந்தைப்படுத்துதல் எனக் கருதலாம். இருப்பினும், இந்த சொற்றொடரானது, வழக்கமாக இவற்றைக் குறிப்படவே பயன்படுகிறது:  
- ஒரு வணிகர் தமது தற்போதைய அல்லது பழைய வாடிக்கையாளர்களுடனான தமது உறவை மேம்படுத்திக் கொள்ளும் மற்றும் வாடிக்கையாளர் பற்றுறுதியை ஊக்கப்படுத்தும் மற்றும் தொடர்ந்து அவர்களிடமிருந்து வணிக வாய்ப்பைப் பெறும் நோக்கத்துடன் மின்னஞ்சல்களை அனுப்புவது;
- புதிய வாடிக்கையாளர்களைப் பெறுவது அல்லது உடனடியாக ஒரு பொருளை வாங்குமாறு தற்போதைய வாடிக்கையாளர்களை ஏற்றுக் கொள்ளச் செய்வது ஆகிய நோக்கங்களுடன் மின்னஞ்சல்களை அனுப்புவது;
- மற்ற நிறுவனங்கள் தங்கள் வாடிக்கையாளர்களுக்கு அனுப்பும் மின்னஞ்சல்களுடன் விளம்பரங்களை இணைப்பது; மற்றும்
- இணைய தளத்திற்கு வெளியிலும் மின்னஞ்சல் இருந்ததாலும் மற்றும் இருப்பதாலும் (எ.கா: வலைப்பின்னல் மின்னஞ்சல் மற்றும் எஃப்ஐடிஓ), இணைய தளத்திற்கு அப்பாற்பட்டும் மின்னஞ்சல்களை அனுப்புவது.  
2006ஆம் வருடம் ஐக்கிய மாநிலங்கள் மட்டுமே மின்னஞ்சல் வழி சந்தைப்படுத்துதல் என்பதற்காக யூஎஸ்$400 செலவிட்டதாக ஆராய்ச்சியாளர்கள் கணித்துள்ளனர்.
# மின்னஞ்சல் வழி சந்தைப்படுத்துதல்

## பாராம்பரிய அஞ்சலுடனான ஒப்புமை

பாராம்பரிய விளம்பர அஞ்சல் முறைமையுடன் ஒப்பிடுகையில் மின்னஞ்சல் முறைமையில், சாதகங்கள் மற்றும் பாதகங்கள் ஆகியவை உள்ளன.
# மின்னஞ்சல் வழி சந்தைப்படுத்துதல்

## விருப்பத் தெரிவு நுழைவு முறையிலான மின்னஞ்சல் விளம்பரம்

விருப்பத் தெரிவு நுழைவு மின்னஞ்சல் விளம்பரம் அல்லது அனுமதி பெற்ற சந்தைப்படுத்துதல் என்பது மின்னஞ்சல் வழியாக விளம்பரம் செய்யும் ஒரு முறைமையாகும். இந்த முறைமையில், விளம்பரத்தைப் பெறுபவர் அதனைப் பெறுவதற்கு ஒப்புதல் அளிக்கிறார். மின்னஞ்சல் வழி சந்தைப்படுத்தும் முறைமையின் பாதகங்களை நீக்க சந்தையாளர்கள் உருவாக்கிய பல முறைமைகளில் இதுவும் ஒன்றாகும்.  
விருப்பத் தெரிவு நுழைவு சந்தைப்படுத்துதல் என்பதானது அனுப்புனர் மற்றும் பெறுநர் ஆகியோரிடையே ஒரு கைகுலுக்கும் நெறிமுறையைப் பயன்படுத்தும் தொழில் நுட்பம் ஒன்றை உருவாக்கலாம். இந்த வகையிலான விளம்பரத்தில், செய்திக் கடிதம் அனுப்ப விழையும் ஒரு நிறுவனமானது, வாடிக்கையாளர் ஒரு பொருளை வாங்கும் கட்டத்தில் அத்தகைய ஒரு செய்திக் கடிதத்தைப் பெறுவதற்கு அவர் விரும்புவாரா என்று கேட்கலாம்.  
விருப்பத் தெரிவு நுழைவின் கடைக்காலின் அடிப்படையில், தொடர்புத் தகவல்களை தரவுத் தளத்தில் சேமித்து, சந்தையாளர்களுக்குத் தொழில் முன்னேற்றப் பணி குறித்த செய்திகளைத் தானியங்கி முறையில் அனுப்பி வைக்க இயலும். அவர்கள் தம்முடைய தொழில் முன்னேற்றப் பணிகளைத் தனிவகைச் சந்தைக் கூறுகள் என்பனவாகவும் பிரித்துக் கொள்ள இயலும்.
# மின்னஞ்சல் வழி சந்தைப்படுத்துதல்

## சட்டத் தேவைகள்

2002ஆம் வருடம் ஐரோப்பியக் கூட்டமைப்பு, அந்தரங்கம் மற்றும் மின்னணுத் தொடர்புகளின் மீதான ஆணைகள் என்பதை அறிமுகப்படுத்தியது. இந்த ஆணைகளின் 13ஆம் விதிக்கூறு, சந்தைப்படுத்தும் நோக்கங்களுக்காக மின்னஞ்சல் முகவரிகளைப் பயன்படுத்துவதைத் தடை செய்கிறது. இந்த ஆணையானது, விருப்பத் தெரிவு நுழைவு முறைமையை நிலை நாட்டுகிறது. இதன் மூலமாக, பெறுநருடன் முன் கூட்டியே ஒப்பந்தம் செய்து கொண்டிருந்தால் மட்டுமே வேண்டாத மின்னஞ்சல்களை அனுப்ப இயலும்.  
உறுப்பினர் மாநிலங்களின் சட்டங்களில் இந்த ஆணைகள் உட்சேர்க்கப்பட்டு விட்டன. ஐக்கிய நாட்டில், அந்தரங்கம் மற்றும் மின்னணுத் தொடர்பு (ஈசி ஆணைகள்) ஒழுங்கு முறைமைகள் 2003 என்பதன் கீழ் இது வருகிறது மற்றும் ஏதாவது ஒரு வகையில் மின்னணுத் தொடர்பு மூலம் சந்தைப்படுத்துதலில் ஈடுபட்டிருக்கும் அனைத்து நிறுவனங்களுக்கும் இது பொருந்துவதாக உள்ளது.  
2003ஆம் ஆண்டின் கேன்-ஸ்பாம் சட்டம் ஈசல் மின்னஞ்சல் அனுப்புவதற்கான அபராதமாக, ஒவ்வொரு தனிப்பட்ட பெறுநருக்குமாக யுஎஸ் $11,000 அபராதமாக விதிக்கிறது. ஆகவே, இந்த சட்டத்துடன் ஒத்துப் போகும் வகையிலான சேவை ஒன்றையோ அல்லது ஒரு விசேஷமான மென்பொருளையோ ஐக்கிய மாநிலங்களில் உள்ள பல வணிக மின்னஞ்சல் சந்தையாளர்களும் பயன்படுத்துகின்றனர். இந்தச் சட்டத்துடன் ஒத்துப் போவதாக உள்ள பழைய வழிகளும் பல வகைகளில் உள்ளன. இந்தச் சட்டம் வணிக மின்னஞ்சல் தொடர்பாக விடுத்துள்ள ஒழுங்குமுறைமையின்படி, பயன்ர்கள் தங்களது மின்னஞ்சல் திரும்ப வருவதற்கான ஒரு முகவரியை அதிகார பூர்வமாக அளிக்க வேண்டும். இது, செல்லுபடியாகக் கூடிய ஒரு உண்மையான முகவரி, ஒரு சுண்டலில் சந்தாவை விலக்கிக் கொள்ளும் வசதி ஆகியனவற்றைக் கொண்டிருக்க வேண்டும். மேலும், பொதுவான செல்லுமை கொண்ட முகவரிகள் இல்லாமல் இருக்கும் விலைக்கு வாங்கப்பட்ட முகவரிகளை இறக்குமதி செய்வதையும் இது தடை செய்கிறது.  
சட்டத் தேவைகளைப் பூர்த்தி செய்வதற்கும் கூடுதலாக, மின்னஞ்சல் சேவை வழங்குனர்கள், தங்களது வாடிக்கையாளர்கள் தங்களது மின்னஞ்சல் சந்தைப் பிரசாரங்களைத் தாமே மேலாண்மை செய்து கொள்வதற்கான உதவியையும் அளிக்கத் துவங்கினர். மின்னஞ்சல் படிமங்கள் மற்றும் பொதுவான சிறந்த முறைமைகள் ஆகியவற்றை வழங்குவது மட்டும் அல்லாமல், சந்தாக்கள் மற்றும் அவை இரத்து செய்யப்படும் நடவடிக்கைகள் ஆகியவற்றைத் தானியங்கி முறைமையில் கையாளும் முறைமைகளையும் சேவை வழங்குனர்கள் அளிக்கின்றனர். மேலும், பெற்ற மற்றும் திறந்த தகவல்களின் புள்ளி விபரங்களையும் அளித்து, அந்தத் தகவல்களின் ஊடாக உள்ள இணைச் சங்கிலிகளை பெறுநர்கள் எவரேனும் சுண்டியுள்ளனரா என்பதையும் அவர்கள் தெரிவிக்கின்றனர்.  
கேன்-ஸ்பாம் சட்டம் அண்மையில் சில புதிய ஒழுங்கு முறைமை விதிமுறைகளுடன் புதுப்பிக்கப்பட்டு 2008வது வருடம் ஜூலை 7 முதல் அமலுக்கு வந்துள்ளது.
# விற்பனை வரி

**விற்பனை வரி** என்பது ஒரு குறிப்பிட்ட பொருட்கள் மற்றும் சேவைகளின் விற்பனைக்காக ஒரு நிர்வாக அமைப்புக்கு செலுத்தப்படும் வரி ஆகும். நுகர்வோர் தங்கள் பொருட்களை வாங்கும்போதே விற்பனையாளர் விற்பனை வரியை பெறுகிறார்.  
பொருட்கள் அல்லது சேவைகள் மீதான வரி ஒரு நுகர்வோரால் நேரடியாக ஒரு நிர்வாகக் குழுவிற்கு செலுத்தப்படும்போது, அது பொதுவாக பயன்பாட்டு வரி என்று அழைக்கப்படுகிறது. உணவு, கல்வி மற்றும் மருந்துகள் போன்ற சில பொருட்கள் அல்லது சேவைகளுக்கு விற்பனை மற்றும் பயன்பாட்டு வரியிலிருந்து விலக்கு அளிக்கபடுகிறது. பொருட்கள் மற்றும் சேவைகளின் மீது வசூலிக்கப்படும் மதிப்பு கூட்டப்பட்ட வரி (வாட்), இது விற்பனை வரியுடன் தொடர்புடையது.
# விற்பனை வரி

## வரலாறு.

### ஆரம்பகால உதாரணங்கள்

பொருட்களின் விற்பனைக்கு விதிக்கப்பட்ட வரி எகிப்திய கல்லறைகளின் சுவர்களில் சித்தரிக்கப்பட்டுள்ளது, அவை கிமு 2000 வரை தேதியிட்டவை. இந்த ஓவியங்கள் சமையல் எண்ணெய் போன்ற குறிப்பிட்ட பொருட்களுக்கான வரி வசூலை விவரிக்கின்றன.  
கிமு 415 இல் கிரேக்கத்தின் பைரேயஸில் 16 அடிமைகளை ஏலம் விடுவதற்காக தயாரிக்கப்பட்ட பதிவின் ஒரு தனி நெடுவரிசையில் ஒரு சதவீத விகிதத்தில் டிராக்மாக்களில் அளவிடப்பட்ட விற்பனை வரி தொகைகள் பதிவு செய்யப்பட்டன. அருகிலுள்ள ஏதென்ஸ் பொருட்களின் இறக்குமதி மற்றும் ஏற்றுமதி மீதான வரிகளை வசூலித்தது, கிமு 399 இல் இரண்டு சதவீத விகிதத்தில் பதிவு செய்யப்பட்டது. அந்த காலகட்டத்தில், ஏதென்ஸ் அதன் வரிகளை வசூலிக்க அரசாங்க நிறுவனங்களை நம்பியிருக்கவில்லை, இந்த பொறுப்பு மிக உயர்ந்த ஏலக்காரரிடம் ஒப்படைக்கப்பட்டது, இது வரி விவசாயம் என்று அழைக்கப்படுகிறது.  
ரோமானியப் பேரரசர் அகஸ்டஸ் கிபி 6இல் தனது இராணுவ விமான நிலையத்திற்கு ஒரு சதவீத பொது விற்பனை வரியுடன் நிதி சேகரித்தார், இது செண்டெசிமா ரெரம் வெனாலியம் (விற்கப்பட்ட அனைத்தின் மதிப்பிலும் நூறில் ஒரு பங்கு) என்று அழைக்கப்படுகிறது. ரோமானிய விற்பனை வரி பின்னர் அரை சதவீதமாகக் குறைக்கப்பட்டது (திபேரியஸால் டியூசென்டேசிமா, பின்னர் கலிகுலா முற்றிலுமாக ஒழிக்கப்பட்டது.
# நிதிச் சேவைகள்

நிதி சார்ந்த தொழிலில் ஈடுபட்டிருக்கும் தொழிற்சாலை அல்லது நிறுவனங்கள் **நிதி சேவை** களை வழங்குகின்றன. பணத்தை மேலாண்மை செய்யும் நிறுவனங்கள் நிதித் தொழிற்சாலையில் பரந்த அளவில் நிறைந்து உள்ளன. இந்த நிறுவனங்களுள், வங்கிகள், கடனட்டை நிறுவனங்கள், காப்பீடு நிறுவனங்கள், நுகர்வோர் நிதி நிறுவனங்கள், பங்குத் தரகு நிறுவனங்கள், முதலீடு நிதி, அரசு ஆதரிக்கும் நிறுவனங்கள் ஆகியவை உள்ளடங்கியுள்ளது. 2004 ஆம் ஆண்டின் S&P 500 தரவரிசை கோட்பாட்டின் அறிக்கையின் படி அமெரிக்கா வின் நிதி சேவைகள் சார்ந்த சந்தை முதலாக்கம் இருபது விழுக்காடு அளவில் இருந்தது.
# நிதிச் சேவைகள்

## நிதி சேவைகளின் வரலாறு

### ஐக்கிய அமெரிக்க நாடுகளில்

1990 இன் இறுதியில் வெளிவந்த கிராம்-லீச்-ப்ளிலே சட்டத்தால், "நிதி சேவைகள்" என்னும் சொற்றொடர் அமெரிக்கா நாடுகளில் பிரபலமானது. இந்த சட்டம் தனித்தனியே அதுவரை இயங்கிவந்த நிதி சேவை நிறுவனங்களை ஒன்றுடன் ஒன்று சேர்ந்து இணைய அனுமதி வழங்கியது. இந்த புதுவகை வணிகத்தை நோக்கி நிறுவனங்கள் இரு அணுகுமுறைகளைக் கொண்டுள்ளன. ஒரு அணுகுமுறையில் ஒரு வங்கி வேறொரு முதலீடு வங்கி அல்லது காப்பீடு நிறுவனத்தை வாங்க வழி செய்கிறது, வாங்கிய நிறுவனங்களின் தொழிற்சின்னங்களை தக்க வைத்துக் கொள்கிறது மேலும் புதியதாக கையகப் படுத்திய நிறுவனத்தை அதன் வருமானத்தை பல்வகைப்படுத்தி விரிவாக்க சார்புவைப்புக் குழுமத்துடன் இணைத்துக் கொள்கிறது. அமெரிக்க அல்லாத வெளி நாடுகளில், (எ.கா.,ஜப்பானில்), சார்புவைப்புக் குழுமத்துடன் நிதி சேவைகள் வழங்காத குத்தகை நிறுவனங்கள் போன்ற நிறுவனங்களையும் இணைத்து தக்க வைத்துக் கொள்ள அனுமதி உள்ளது. இந்த சூழலில், ஒவ்வொரு நிறுவனமும் சுதந்திரமாக செயல்பட்டு வருவதுடன் ஒவ்வொன்றுக்கும் தனித் தனியே வாடிக்கையாளர்களும் இருக்கின்றனர். மற்றொரு முறையில், ஒரு வங்கி சொந்தமாக ஒரு பங்குத்தரகு பிரிவை உருவாக்கி அதன் சேவைப் பொருட்களை அதன் வாடிக்கையாளர்களுக்கு விற்க முனையலாம். ஒரே நிறுவனத்தில் எல்லா சேவைகளும் இணைந்து இருப்பதால் இந்த வங்கிகள் ஊக்கம் அளிக்கும் வகையில் நிறைய சேவைகளை வழங்கலாம்.
# நிதிச் சேவைகள்

## வங்கிகள்

ஒரு "வணிக வங்கி" பொதுவாக "வங்கி" என வழங்குகிறது. "வணிகம்" என்னும் சொற்றொடர் அதனை "முதலீட்டு வங்கி" களில் இருந்து பிரித்துக்காட்ட உதவுகிறது. இந்த நிதி சேவை அமைப்பு ஒரு நிறுவனத்துக்கு நேரடியாக கடன் உதவி அளிக்காமல், அந்த நிறுவனம் மற்ற நிறுவனங்களில் இருந்து தனக்கு தேவையான செல்வத்தை கடன் பத்திரம் மூலமாக (கடன்) அல்லது பங்கு கள் மூலம் (சரி ஒப்புப் பங்கு) பெற உதவி செய்கின்றது.
# நிதிச் சேவைகள்

## வங்கிகள்

### வங்கி சேவைகள்

வங்கிகளின் தலையாய கடமைகள்:
- நமது பணத்தை பாதுகாப்பு டன் வைப்பதோடு, தேவைப்படும் பொழுது திரும்பிப் பெற அனுமதித்தல்
- பணம் தரவேண்டிய சீட்டுக்கு மாற்றாக பணம் தரவும், அஞ்சல் வழியே பணம் செலுத்தவும் காசோலை புத்தகத்தை வழங்குவது.
- ஒரு வீடு, சொத்து அல்லது வணிக நிறுவனத்தை வாங்க சுய கடன் உதவிகள், வணிகக் கடன் உதவிகள், மற்றும் அடமானக் கடன் உதவிகள் வழங்குவது.
- கடனட்டை களை வழங்கி அதன் மூலம் பணம் கட்டுவதை செயலாற்றுவது
- காசோலைகளுக்கு பதிலாக செலவட்டை களை பயன்படுத்துவது
- கிளைகளில் நிதி தொடர்பானவையை செயலாக்க உதவுவது அல்லது தானியங்கும் வங்கி கருவி தாவருவி களை (ATMs) பயன்படுத்துவது
- நிதிகளை மின் கம்பி மூலம் இடம் மாற்றுவது மற்றும் வங்கிகளுக்கு நடுவே மின்னணு நிதி மாற்றங்களை செய்வது
- செல்லுபடியாகும் ஆணைகள் மற்றும் நேரடி பற்றுசீட்டு மூலம், கட்டவேண்டிய பணத்தை தன்னிச்சையாகவே செலுத்துவது.
- வாடிக்கையாளரின் வங்கி ஒதுக்கீட்டில் பணம் இல்லாத சமயத்தில் வங்கி தனது சொந்த ஒதுக்கீட்டில் இருந்து தற்காலிகமாக மிகைப்பற்று ஒப்பந்த நடப்புக் கணக்கு வசதிகள் மூலம் நிதி உதவி வழங்குவது.
- கடன் உதவித் தொகையை மாத முதலிலேயே வாடிக்கையாளர் கட்டிவிட உதவ தனது சொந்த பணத்தை தருவதோடு அதற்கு உதவும் வகையில் சார்ஜ் கார்டுகளையும் வழங்குவது.
- வாடிக்கையாளர் முன்னதாகவே கட்டணம் செலுத்திவிடும் காசாளர் காசோலைகள் அல்லது சான்றிடப்பட்ட காசோலைகள், வங்கி அங்கீகரித்த காசோலைகள் ஆகியவற்றை வழங்குவது.
- நிதி மற்றும் மற்ற ஆவணங்களுக்கு, ஆவண சேவைகளை வழங்குவது.
# நிதிச் சேவைகள்

## வங்கிகள்

### இதர வங்கி சேவைகள்

- தனியார் வங்கி - தனியார் வங்கி, அதிக பண மதிப்பீட்டை கொண்டுள்ள தனி நபர்களுக்கு தனது சேவையை அளிக்கிறது. இதன் சேவைகளை பெற, ஒரு தனிப்பட்ட நபரோ அல்லது அவரது குடும்பமோ குறிப்பிட்ட அளவு செல்வத்தை பெற்றிருக்க வேண்டும் என்று பல நிதி சேவை நிறுவனங்கள் குறிப்பிடுகின்றன. தனியார் வங்கிகள் தனிப்பட்ட சேவைகளுடன், சொத்துவள நிர்வாகம், வரி செலுத்துவதற்காக முன்னதாகவே திட்டமிடுதல் போன்ற சேவைகள் வழங்குகிறது.
- மூலதன சந்தை வங்கி - கடன் பெற சரி ஒப்புநெறி என்று உறுதி கொடுப்பதுடன் , ஒரு நிறுவனத்தின் ஒப்பந்தங்களில் உதவி (அறிவுரை சேவைகள், உறுதிகொடுப்பது மற்றும் அறிவுரைக்கான கட்டணங்கள்), கடன் தொகையை மதிப்புதரும் நிதியமைப்பு பொருட்களாக மாற்றித்தருகிறது இந்த வங்கி.
- வங்கி அட்டைகள் - கடனட்டை மற்றும் செலவட்டை. இந்த வங்கி அட்டைகளை அதிக அளவில் வழங்கி வரும் வங்கி, பாங்க் ஆப் அமெரிக்கா ஆகும்.
- கடன் உதவி அட்டை எந்திர சேவைகள் மற்றும் வலைகள் - கடன் உதவி அட்டை எந்திரத்தை வழங்கி மேலும் பணம் செலுத்தும் வலைகளை உருவாக்கி தரும் வங்கி தன்னை "வணிக அட்டை வழங்கி" என்று அழைத்துக்கொள்கிறது.
# நிதிச் சேவைகள்

## அந்நிய செலாவணி சேவைகள்

உலகத்தின் பல பகுதிகளில் இருக்கும் வங்கிகள் அந்நிய செலாவணி சேவைகள் வழங்குகின்றன. அந்நிய செலாவணி சேவைகள்ஆனவை:
- பணப் பரிமாற்றம் - இங்கு வாடிக்கையாளர்கள் அந்நியச் செலாவணி வங்கிப் பணமுறிகளை வாங்கவும் விற்கவும் முடியும்.
- மின் கம்பி மாற்றம் - வெளிநாடுகளில் இருக்கும் சர்வதேச வங்கிகளுக்கு வாடிக்கையாளர் பணத்தை அனுப்பலாம்.
- அந்நிய செலாவணி வங்கித் தொழில் - வங்கிப் பரிமாற்றங்கள் அந்நிய செலாவணியில் நடைபெறும்.
# நிதிச் சேவைகள்

## முதலீட்டு சேவைகள்

- சொத்து நிர்வாகம் அல்லது சொத்து மேலாண்மை - கூட்டு முதலீட்டு நிதிவள த்தை ஒழுங்கமைக்கும் நிறுவனங்களை விவரிக்க உதவும் ஒரு சொற்றொடர்
- ஹெட்ஜ் நிதி அல்லது இடர் நிதிவள மேலாண்மை - பெரும்பான்மை முதலீடு வங்கிகளில் ஹெட்ஜ் நிதி நிர்வாகம் அல்லது இடர் நிதிவள மேலாண்மைக்காக '”தலையாயத் தரகூதியம்" பிரிவு வழங்கும் சேவைகளை அடிக்கடி சார்ந்து இருக்கும்.
- பாதுகாப்பு சேவைகள் - உலக கடனீட்டு பத்திரங்களின் வணிகத்தை செயலாற்றுதல் மற்றும் அதனை பாதுகாத்தல் போன்றவை தொடர்புடைய இலாக்கவில் சேவைகள் வழங்குகிறது. உலகில், பாதுகாப்பில் இருக்கும் சொத்துகளின் மதிப்பு ஏறத்தாழ $100 டிரில்லியனாகும்.
# நிதிச் சேவைகள்

## காப்பீடுகள்

- காப்பீட்டு தரகு நிறுவனங்கள் - நுகர்வோர்களுக்காக காப்பீடு வழங்கும் காப்பீட்டு தரகு கடை (பொதுவாக நிறுவன சொத்து மற்றும் தற்செயல் விபத்து காப்பீடு). காப்பீடு வழங்கும் சேவைகளின் விலையை ஒப்பிட உதவும் விவரங்களை தற்காலத்தில் ஏராளமான இணைய தளங்கள் அளித்து வருகின்றன. இது தொழிற்சாலைக்குள் சர்ச்சையை எழுப்பியுள்ளது.
- உறுதிகொடுக்கும் காப்பீடு - தனியே பணிபுரியும் காப்பீட்டாளர் எழுத்துறுதி வழங்குபவர் தனி நபர்களுக்கு எழுத்துறுதி வழங்குகின்றனர். இந்த சேவைகளை இன்றும் தரகர்கள் வழங்குகின்றனர்.எ.கா.காப்பீட்டு தரகர்கள், பங்குத் தரகர்கள். நிறுவனங்களுக்கும் இந்த சேவைகளை காப்பீட்டாளர் வழங்கலாம். எ,கா. ஆண்டுத் தொகைகள், ஆயுள் காப்பீடு, ஒய்வு காப்பீடு, உடல்நலக் காப்பீடு, சொத்துக் காப்பீடு; விபத்துக் காப்பீடு.
- மறுகாப்பீடு - காப்பீட்டாளர்கள் தங்களை இழப்புகளில் இருந்து காத்துக்கொள்ள மறு காப்பீடுகள் வழங்கப்படுகின்றன.
# நிதிச் சேவைகள்

## இதர நிதி சேவைகள்

- தரகு அல்லது அறிவுரை சேவைகள் - இந்த சேவைகளுக்கு (தனிப்பட்ட நுகர்வோர்களுக்கு) பங்கு தரகர்கள் மற்றும் தள்ளுபடி தரகர்கள் தேவைப் படுகிறார்கள். பங்குகளை வாங்கவும் விற்கவும் பங்கு தரகர்கள் முதலீட்டாளர்களுக்கு உதவி புரிகின்றனர். இணையத்தளத்தின் மூலம் தனது சேவையை ஆற்றிவரும் தள்ளுபடி தரகு நிறுவனங்கள் இப்பொழுது நுகர்வோர்களுக்கு உதவும் வகையில் கிளை அலுவலகங்களை திறந்துள்ளன. இது போன்ற தரகர்கள் பொதுவாக தனிப்பட்ட முதலீட்டாளர்களை குறி வைத்து செயல்படுகிறார்கள். பெரிய நிறுவனங்கள், செல்வந்தர்கள், மற்றும் முதலீட்டு மேலாண்மை மூலதனங்கள் தங்களது மூலதனத்தை முதலீடு செய்து வணிகம் மேற்கொள்ளும் வகையில் முழு சேவை மற்றும் தனியார் வாடிக்கையாளர் நிறுவனங்கள் செயல்படுகின்றன.
- தனியார் சமபங்கு - தனியார் சமபங்கு நிறுவனங்கள் பொதுவாக மூடிய முனை நிதிகளை வழங்கி செயல்படுத்துகின்றன, தமது நிறுவனத்தை நடத்தும் உரிமைகள் பெற்ற சம பங்குகளில் நிறுவனங்கள் முதலீடுகளை ஈட்டவும், அதை கட்டுப்பாட்டில் வைத்திருக்கும் நோக்குடன் வழங்கப்படுகின்றன. பொதுவாக அந்நிய முதலீட்டினால் வாங்குதல் முறையில் (லெவரேஜ்ட் பைஅவுட் பரிமாற்றத்தின் அடிப்படையில்) அவை செயல்படுகின்றன. வெற்றிகரமாக செயல்படும் தனியார் சம பங்கு கள் வழங்கும் நிதி நிறுவனங்கள் பொதுவான பங்குச் சந்தை நிறுவனங்களை விட உயர்ந்துசெல்லும் விளைவுகளை அடைய முடியும்.
- துணிகர முதலீடு : தனியார் சம பங்கு துணிகர முதலீடு வழங்கும் நிறுவனங்கள் தொழில் நெறிஞர்கள் மற்றும் வெளிப்புற முதலீட்டாளர்கள்களுக்கு அவர்களுடைய புதிய மற்றும் உயர்ந்த வளர்ச்சிக்குத் தகுதியான நூதன நிறுவனங்களை செயல்படுத்தவும், அவை வெற்றிகரமாக இயங்கிய பிறகு அந்நிறுவனங்களை ஆரம்ப பொது விடுப்புகள் வழங்க தகுதி பெறச் செய்தல் அல்லது விற்பனை செய்து வருவாயை திரும்பவும் மற்ற முதலீடுகளில் பயன் படுத்துவது.
- ஆரம்ப நிலை முதலீட்டாளர் வழங்கும் தேவதை முதலீடு - தேவதை முதலீட்டாளர் அல்லது தேவதை (வணிக தேவதை அல்லது முறைப்படியில்லாத முதலீட்டாளர் (ஐரோப்பாவில்)), என்பவர் ஒரு நிறுவனத்தை துவங்க மாற்றக்கூடிய கடன் அல்லது முதலாளி நேர்மைக்கு பண்டமாற்றமாக தனது முதலீட்டை அளிக்கும் செல்வந்தராவார். சிறிய எண்ணிக்கையில் தங்களை குழுக்களாக்கி கொள்ளும் இந்த தேவதை முதலீட்டாளர்கள், சிறிய இந்த வலையின் மூலமாக தாங்கள் கொண்டிருக்கும் மூலதனத்தை இணைப்பதுடன் தாங்கள் கொண்டிருக்கும் ஆராய்ச்சி தகவல்களை பகிர்ந்தும் கொள்ளுகின்றார்கள்.
- திரள் நிறுவனங்கள் - சந்தையில் ஒரு நிதி சேவை நிறுவனம் ஒன்றுக்கு மேற்பட்ட சேவைகளை வழங்கினால், அதனை நிதி சேவை திரள் நிறுவனங்கள் என்று அழைக்கலாம்.எ.கா. உயிர் காப்பீடு, பொது காப்பீடு, உடல் நல காப்பீடு, சொத்து மேலாண்மை, சில்லறை வங்கியியல், மொத்த வணிக வங்கி சேவை, முதலீட்டு வங்கி சேவை. இந்த வகை நிறுவனங்கள் செயல்பட்டு வருவதற்கு ஒரே காரணம், பல நிறுவனங்கள் ஒன்று சேர்வதினால் ஏற்படும் வேறுபட்ட நன்மைகள் ஆகும். அதாவது, தீய விளைவுகள் அனைத்தும் ஒரே சமயத்தில் வராது. இதன் விளைவாக, தனிப்பட்ட பொருளாதார மூலதனத்தை விட, கூட்டு பொருளாதார மூலதனம் குறைந்தே காணப்படுகிறது.
# நிதிச் சேவைகள்

## நிதி சார்ந்த மோசடிகள்

### இங்கிலாந்து

ஒவ்வொரு ஆண்டும் நிதி தொழிற்சாலையில் நடக்கும் மோசடி களினால் ஐக்கியப் பேரரசு நாடுகளில் கிட்டத்தட்ட £14bn இழப்பு ஏற்படுகிறது. மேலும், ஆங்கிலேய நிறுவனங்களில் ஆண்டு ஒன்றுக்கு £25bn வரை மோசடி கள் நடைபெறுகின்றன என்பதும் தகவலாகும்.
# நிதிச் சேவைகள்

## சந்தை பங்கு

வருமானம் ஈட்டுதல் மற்றும் சரி ஒப்பு சந்தையைப் பொறுத்தவரை உலகிலேயே மிகப்பெரிய நிறுவனங்களின் குழுவாக இருப்பது நிதி சேவை தொழிற்சாலை தான். ஆனால் வரவு மற்றும் வேலையாட்களின் எண்ணிக்கையை பொறுத்தவரை இது அவ்வளவு பெரிதல்ல. இது மிக மெதுவாக வளர்ந்து வரும், உள்ளுக்குள்ளே தனித்தனியே செயல்படும் தொழிற்சாலையாகும். இதனது மிகப்பெரிய நிறுவனமான சிடிகுரூப் US பங்கு சந்தைகளில் 3 % தான் பங்கு கொண்டுள்ளது. இதற்கு எதிர்மறையாக, வீட்டுக்கு தேவையான பொருட்களை விற்கும் ஹோம் டிபோட் என்னும் கடை, US பங்கு சந்தையில் 30 % பங்கை கொண்டுள்ளது. மேலும் மிகப்பெரிய காபி கடையான ஸ்டார்பக்ஸ் 32 % பங்குகளை சந்தையில் கொண்டுள்ளது.(US)
# நிதிச் சேவைகள்

## மேலும் பார்க்க

- கணக்கு சர்ச்சைகள்
- BFSI
- ஐரோப்பிய நிதி சேவை வட்ட மேஜை
- நிதி ஆய்வாளர்
- நிதி தகவல் விற்பவர்
- பணச் சந்தைகள்
- நிதிப்படுத்துவது
- நிதி செயலாக்க வரி
- அரசு ஆதரிக்கும் நிறுவனம்
- நிறுவனங்களின் வாடிக்கையாளர்
- சர்வதேச நாணய நிதியம்
- முதலீட்டு மேலாண்மை
- வங்கிகளின் பட்டியல்
- முதலீட்டு வங்கிகளின் பட்டியல்
- தவறாக வழி நடத்தி செல்லும் நிதி ஆய்வு
- தாம்சன் பைனான்சியல் லீக் டேபிள்ஸ்
# மறைசெய்தியியல்

**மறைசெய்தியியல்** (ஆங்கிலம் - Steganography) (ஸ்டிகனோகிராபி), என்பது அனுப்புபவர் மற்றும் பெறுபவரைத் தவிர வேறு ஒருவருக்கும் அங்கு ஒரு செய்தி இருக்கிறது என்கிற சந்தேகமே தோன்றாத வகையில், மறைசெய்திகளாக செய்திகளை எழுதும் கலை மற்றும் அறிவியல் ஆகும். இது புலப்பாடுக்கு தெளிவற்று இருப்பதன் மூலம் செய்தியைப் பாதுகாக்கிறது. *ஸ்டிகனோகிராபி* என்கிற வார்த்தை கிரேக்க மூலத்தில் இருந்து வந்ததாகும், இதன் பொருள் *“மறைபொருளுடன் எழுதுவது”* என்பதாகும். இந்த பதத்தின் முதல் பதிவுற்ற பயன்பாடு என்பது 1499 ஆம் ஆண்டில் ஜோஹனஸ் ட்ரைதிமியஸ் எழுதிய *ஸ்டிகனோகிராபியா* புத்தகத்தில் வெளிப்பட்டது. ஒரு மந்திரப் புத்தகமாக வெளிவந்த இதில் மறைகுறியீட்டியலும் (கிரிப்டோகிராபி) மறைசெய்தியியலும் மிகச் சிறந்த வகையில் பயன்படுத்தப்பட்டிருந்தன. பொதுவாக செய்திகள் படங்கள், கட்டுரைகள், கொள்முதல் பொருட்களுக்கான பட்டியல், அல்லது வேறு ஏதேனும் *இணைப்புஉரை* ஆகிய வேறு ஏதோ ஒன்று போலிருக்கும். ஒரு அந்தரங்க கடிதத்தின் புலப்படும் வரிகளுக்கு இடையே மறைசெய்தி ஒரு புலப்படாத மையினால் எழுதப்பட்டிருக்கலாம் என்பது தான் மிகச் சிறப்பு வாய்ந்த ஒன்றாகும்.  
மறைகுறியீட்டியல் (கிரிப்டோகிராபி) மட்டும் கொண்டிருப்பதைத் தாண்டி மறைசெய்தியியலின் அனுகூலம் என்னவென்றால், அந்த செய்திகள் கவனத்தைக் கவர்வதாய் இருக்காது. குறியீடாக்கப்பட்டிருப்பது பார்வைக்கு வெளிப்படையாய் புலப்படும் சமயத்தில், அது எவ்வளவு தான் உடைக்க முடியாததாய் இருந்தாலும், சந்தேகத்தை நிச்சயமாய்க் கிளப்பும் என்பதோடு குறியீடாக்கம் சட்டவிரோதமாக இருக்கும் நாடுகளில் அவை தானாகவே குற்றமிழைத்தாகி விடும். எனவே, மறைகுறியீட்டியல் (கிரிப்டோகிராபி) என்பது ஒரு செய்தியின் உள்ளடக்கத்தைப் பாதுகாக்கிற அதே சமயத்தில், மறைசெய்தியியல் செய்திகள் மற்றும் தொடர்பு கொள்ளும் நபர்கள் இரண்டையுமே பாதுகாக்கிறது என்று கூறலாம்.  
கணினிக் கோப்புகளுக்குள் தகவல்களை மறைத்து வைப்பதும் மறைசெய்தியியலில் அடங்கியதாகும். எண்மருவி மறைசெய்தியியலில், மின்னணு தகவல்தொடர்பில் ஒரு ஆவணக் கோப்பு, படக் கோப்பு, நிரல் அல்லது நெறிமுறை போன்ற ஒரு போக்குவரத்து அடுக்குக்குள்ளாக ஸ்டிகனோகிராபி குறிமுறைகள் இருக்கலாம். மீடியா கோப்புகள், அவற்றின் பெரிய அளவுகளின் காரணமாக, மறைசெய்தியியல் கடத்தலுக்கு மிக உகந்தவையாக இருக்கின்றன. ஒரு எளிய உதாரணமாக, ஒரு வழக்கமான படக் கோப்பினைக் கொண்டு துவங்கும் ஒருவர், அதில் ஒவ்வொரு 100வது பிக்சலையும் ஒரு எழுத்தைக் குறிக்கும் வகையில் திருத்த முடியும். இதற்கென கவனித்துப் பார்க்காத ஒருவரைத் தவிர மற்றவர்களுக்கு இந்த வித்தியாசம் சாதாரணமாய்க் கண்டுபிடிக்க முடியாத அளவுக்கு மிக நுட்பமானதாய் இருக்கும்.
# மறைசெய்தியியல்

## புராதன மறைசெய்தியியல்:

மறைசெய்தியியலின் முதல் பதிவு பெற்ற பயன்பாடுகள் கிமு 440 காலத்திலேயே துவங்கி விட்டன. ஹெரோடோடஸ் தனது *தி ஹிஸ்டரிஸ் ஆஃப் ஹெரோடோடஸ்* படைப்பில் மறைசெய்தியியலின் இரண்டு உதாரணங்களைக் குறிப்பிடுகிறார். கிரீஸ் தாக்குதலைச் சந்திக்க இருப்பதைக் குறித்து டெமாராடஸ் ஒரு எச்சரிக்கை அனுப்பினார். ஒரு மெழுகுப் பலகையில் அதன் பரப்பில் மெழுகு பூசப்படும் முன்னதாக அந்த பலகையில் நேரடியாய் செய்தியை எழுதியிருந்தார். மெழுகுப் பலகைகள் அக்காலத்தில் அழித்து மீண்டும் பயன்படுத்தும் எழுது பரப்புகளாக பொதுவான பயன்பாட்டில் இருந்தன; சிலசமயங்களில் சுருக்கெழுத்துக்கும் பயன்பட்டன. இன்னொரு பழங்கால உதாரணம் ஹிஸ்டியேயஸ், தனது மிகவும் நம்பகமான அடிமையின் தலையை மொட்டையடித்து அதில் செய்தியை பச்சை குத்தி விடுவார். அந்த அடிமைக்கு முடி வளர்ந்ததும், அந்த செய்தி மறைந்திருப்பதாய் ஆகி விடும். பெர்சியர்களுக்கு எதிரான ஒரு கலகத்தைத் தூண்டும் நோக்கத்தோடு அவர் இதனைச் செய்தார்.
# மறைசெய்தியியல்

## மறைசெய்தியியல் தொழில்நுட்பங்கள்:

### எண்மருவி மறைசெய்தியியல்:

தனிநபர் கணினியின் நுழைவை அடுத்து 1985 ஆம் ஆண்டில் நவீன மறைசெய்தியியல் காலடி எடுத்து வைத்தது. செவ்வியல் மறைசெய்தியியல் பிரச்சினைகளுக்கு இது புதுவடிவம் கொடுத்தது. அதனையடுத்த வளர்ச்சி மந்தமாகத் துவங்கினாலும், அதன்பின் வேகமெடுத்திருக்கிறது என்பதை இப்போது இருக்கும் ‘மறைசெய்தியியல்’ நிரல்களின் எண்ணிக்கையைக் கொண்டு கூறலாம். சுமார் 725க்கும் அதிகமான மறைசெய்தியியல் பயன்பாடுகள் மறைசெய்தியியல் பகுப்பாய்வு மற்றும் ஆராய்ச்சி மையம் மூலம் அடையாளம் காணப்பட்டுள்ளன. எண்மருவி மறைசெய்தியியலில் பினவருவன அடங்கும்:  
- ஒலிமிகுந்த படங்கள் அல்லது ஒலிக் கோப்புகளின் மிகக் கீழ்வரும் பிட்டுகளுக்குள்ளாக செய்திகளை மறைப்பது.
- மறைகுறியீடாக்கப்பட்ட தரவுக்குள் அல்லது எதேச்சை தரவுக்குள் தகவல்களை மறைத்தல். மறைசெய்தியானது முதலில் குறியீடாக்கம் செய்யப்பட்டு, அதன்பின் ஒரு பெரிய குறியீடாக்க தரவு அல்லது எதேச்சை தரவுத் தொகுப்பின் (ஒன்-டைம் பேட் போன்ற உடைக்கமுடியாத இணையகருவிகள் சரியான திறவுகோல் இல்லாதவர்களுக்கு எதேச்சை உரை போல் தோன்றக்கூடிய உரைகளை துல்லியமாய் உருவாக்குகின்றன) ஒரு பகுதியில் மேலெழுதப்படுகின்றன.
- சாஃபிங் மற்றும் வினோயிங்
- மிமிக் செயல்பாடுகள் ஒரு கோப்பு இன்னொன்றின் புள்ளிவிவரரீதியான சுயவிவரத்தைக் கொண்டிருக்கும்படி மாற்றுகின்றன. சைபர்டெக்ஸ்ட் உரையில் மட்டுமான தாக்குதலுக்கு சரியான தீர்வினை அடையாளம் காண்பதில் புள்ளிவிவர வழிமுறைகளை இது முறியடிக்கிறது.
- திருத்தியமைக்கப்பட்ட நிறைவேற்றத்தகு கோப்புகளில் இருக்கும் மறைவான செய்திகள், i386 கட்டளை தொகுப்பிலுள்ள மிகுதிஉபரியைச் சுரண்டுகின்றன.
- ஒளித உள்ளடக்கத்தில் பொதிக்கப்படும் படங்கள் (தெரிவுரீதியாய் மெதுவான அல்லது துரிதமான வேகத்தில் இயக்கப்படுகிறது).
- பிணையத்தில் பொட்டலங்களுக்கு உணரமுடியாத தாமதங்களை விசைப்பலகையில் இருந்து செலுத்துதல். சில பயன்பாடுகளில் (டெல்நெட் அல்லது ரிமோட் டெஸ்க்டாப் மென்பொருள்) விசைப்பலகை அழுத்தங்களில் அளிக்கப்படும் தாமதங்கள் பொட்டலங்களில் ஒரு தாமதத்திற்கு காரணமாகலாம். பொட்டலங்களுக்கு இடையிலான தாமதங்கள் தரவினை குறியீடாக்கம் செய்ய பயன்படுத்தப்படலாம்.
- உள்ளடக்கம் உணரும் மறைசெய்தியியல் மனிதன் ஒரு படத்திற்கு அளிக்கும் அர்த்தத்திற்குள் தகவல்களை ஒளிக்கின்றது. இந்த அமைப்புகள் மனிதரல்லாத விரோதி/காப்பாளருக்கு எதிராக பாதுகாப்பு அளிக்கின்றன.
- வலைப்பதிவு -மறைசெய்தியியல். செய்திகள் துண்டுகளாக்கப்பட்டு அந்த (குறியீடாக்கப்பட்ட) துண்டுகள் அனாதையான வலைப் பதிவு பக்கங்களில் பின்னூட்டங்களாக (அல்லது சமூக வலைப்பின்னல் தளங்களின் பலகைகளில்) சேர்க்கப்படுகின்றன. இந்த சந்தர்ப்பங்களில் வலைப்பதிவுகளின் தேர்வு தான் அனுப்புநரும் பெறுநரும் பயன்படுத்தும் ஒத்திசைந்த திறவுகோலாய் இருக்கிறது; மொத்த வலைப்பதிவுலகும் ரகசிய செய்தியின் தூதுவனாகப் பயன்படுத்தப்பட முடியும்.
# மறைசெய்தியியல்

## மறைசெய்தியியல் தொழில்நுட்பங்கள்:

### அச்சிட்ட மறைசெய்தியியல்:

எண்மருவி மறைசெய்தியியலில் இருந்து வரும் இறுதிவடிவம் அச்சிட்ட ஆவணங்களின் வடிவில் இருக்கலாம். *வெளிப்பட்ட உரை* யாக இருக்கும் ஒரு செய்தி முதலில் மரபு வழியான முறைகளைக் கொண்டு மறைகுறியீடுகளாய் மாற்றப்பட்டு ஒரு *சைபர்டெக்ஸ்ட்* உருவாக்கப்படலாம். பின், கபடமற்ற *வெளி உரை* ஒன்றுக்குள் இந்த சைபர்டெக்ஸ்ட் வைக்கப்பட்டு, *ஸ்டிகோடெக்ஸ்ட்* உருவாகிறது. உதாரணமாக வெளி உரையின் எழுத்துக்கள் அளவு, இடைவெளி, அச்சுமுகம், அல்லது மற்ற பண்புகள் இந்த ரகசிய செய்தியைக் கொண்டிருக்கும் வகையில் மாற்றிக் கொள்ளப்படலாம். இந்த நுட்பத்தை அறிந்த ஒருவர் மட்டுமே அந்த செய்தியைப் பெற்று அதன் மறைகுறியீடுகளை விலக்கி செய்தியை மீட்க முடியும். இத்தகையதொரு நுட்பமாக பேகான்’ஸ் சைபரை ஃபிரான்சிஸ் பேகான் உருவாக்கினார்.
# மறைசெய்தியியல்

## கூடுதலான உபயோக வார்த்தைகள்:

பொதுவாக, சற்று மரபார்ந்த வானொலி மற்றும் தகவல்தொடர்பு தொழில்நுட்பத்தில் பயன்படுத்தப்படுவதை ஒத்த (அல்லது அதற்கு சீரான) வார்த்தைகள் தான் பயன்படுத்தப்படுகின்றன. ஆயினும், மென்பொருளில் குறிப்பாகத் தோன்றக் கூடிய, எளிதில் குழப்பிக் கொள்ளக்கூடியதாக இருக்கும் சில பதங்களை சுருக்கமாக விவரிப்பது பொருத்தமாக இருக்கும். இவை எண்மருவி மறைசெய்தியியல் அமைப்புகளுக்கு மிகவும் பொருத்தமுற்றவையாக இருக்கும்.  
*பேலோடு* (payload) என்பது ரகசியமாய் தகவல்தொடர்பு செய்ய வேண்டிய தரவின் அளவு. *கேரியர்* (carrier) என்பது இந்த பேலோட் மறைக்கப்படும் சிக்னல், கற்றை, அல்லது தரவுக் கோப்பு; இது “*சானல்* ” (இது ”JPEG image" போன்று உள்ளீட்டு வகையைக் குறிக்கவே பொதுவாகப் பயன்படுத்தப்படுகிறது.) என்பதில் இருந்து மாறுபட்டதாகும். பேலோடு மறைக்கப்பட்ட பின் கிடைக்கும் சமிக்ஞை, கற்றை அல்லது தரவுக் கோப்பு சில சமயங்களில் *தொகுப்பு* (பேக்கேஜ்) என்று, *மறைசெய்திக் கோப்பு* , அல்லது *ரகசியச் செய்தி* என்று குறிப்பிடப்படுகின்றது. பேலோடு குறியீடாக்கம் செய்வதற்கு எத்தனை சதவீதம் பைட்டுகள், மாதிரிகள், அல்லது பிற சமிக்ஞை கூறுகள் திருத்தப்படுகின்றன என்பது *என்கோடிங் டென்சிட்டி* என்று அழைக்கப்படுகிறது. இது பொதுவாக 0 மற்றும் 1 இந்த இரண்டு எண்களுக்கு இடையில் ஒன்றாக வெளிப்படுத்தப்படும்.  
நிறைய கோப்புகள் கொண்டதொரு தொகுப்பில், பேலோடு கொண்டிருக்கலாம் எனக் கருதப்படும் கோப்புகள் *சந்தேகத்திற்குரிய கோப்புகளாக* க் கருதப்படுகின்றன. இந்த *சந்தேகம்* சில வகை புள்ளிவிவர பகுப்பாய்வின் மூலம் அடையாளம் காணப்பட்டிருந்தால், அது ஒரு *கேன்டிடேட்* (candidate) என்று குறிப்பிடப்படலாம்.
# மறைசெய்தியியல்

## எதிர் நடவடிக்கைகள்:

உருரீதியாக எழுதப்பட்டிருக்கும் மறைசெய்தியைக் கண்டுபிடிக்க கவனமான உரு ஆய்வு செய்யப்பட வேண்டும். உருப்பெருக்கல், ரசாயனங்கள் மற்றும் புறஊதாக் கதிர்கள் ஆகியவை உள்ளிட்டவற்றை இதற்குப் பயன்படுத்த வேண்டியதிருக்கும். ஏராளமான பேர்களை சக நாடுகளைக் கண்காணிக்கும் பொருட்டு நியமித்திருக்கும் நாடுகளில் கூட, இது ஆதாரவள பற்றாக்குறைக்கு வழிவகுக்கும் நேரத்தை சாப்பிடும் ஒரு நிகழ்முறையாக இருக்கிறது. ஆயினும், சில சந்தேகத்திற்குரிய நபர்கள் அல்லது சிறைகள் அல்லது போர்க் கைதிகளுக்கான முகாம்கள் போன்ற சில இடங்களில் இருந்து பரிவர்த்தனை செய்யப்படும் அஞ்சல்களை மட்டும் சோதனை செய்வது சாத்தியமானதே. இரண்டாம் உலகப் போர் சமயத்தில், போர்க் கைதி முகாம் அஞ்சல்கள் மீதான கண்காணிப்பை எளிதாக்க சிறப்பு ரசாயன காகிதம் தொழில்நுட்பமாகப் பயன்படுத்தப்பட்டது. இது புலப்படாத மையையும் காட்டிக் கொடுத்து விடும். *பேப்பர் டிரேட் ஜர்னலின்* ஜூன் 24, 1948 பதிப்பில் அமெரிக்க அரசாங்க அச்சு அலுவலகத்தின் தொழில்நுட்ப இயக்குநரான மோரிஸ் எஸ்.கான்ட்ரோவிட்ஸ் எழுதிய ஒரு கட்டுரையில், இந்த காகிதத்தின் உருவாக்கம் சம்பந்தப்பட்ட பொதுவான வார்த்தைகள் விவரிக்கப்படுகின்றன. இதன் மூன்று மாதிரிவடிவங்கள் *சென்ஸிகோட்* , *அனிலித்* , மற்றும் *கோயடலித்* காகிதம் என பெயரிடப்பட்டிருந்தது. அமெரிக்கா மற்றும் கனடாவில் இருந்த ஜெர்மானிய போர்க்கைதிகளுக்கு கொடுக்கப்பட்ட அஞ்சலட்டைகள் மற்றும் எழுதுபொருட்கள் தயாரிப்பில் இவை பயன்பட்டிருந்தன. முகாம் கைதி ஏதேனும் ஒரு ரகசிய செய்தியை எழுத முயற்சித்திருந்தால், சிறப்பு காகிதம் அதனைப் புலப்படுத்தி விடும். குறைந்தது இரண்டு அமெரிக்க காப்புரிமைகளேனும் இந்த தொழில்நுட்பத்திற்காக வழங்கப்பட்டன. ஒன்று திரு.கான்ட்ரோவிட்ஸ்க்கு எண். 2,515,232, “நீர்-கண்டறியும் காகிதம் மற்றும் நீர்-கண்டறியும் பூச்சு சேர்க்கை”க்காக ஜூலை 18, 1950 அன்று வழங்கப்பட்டது; இன்னொன்று எண். 2,445,586, ”ஈரப்பதம்-உணரும் காகிதம் மற்றும் அதன் தயாரிப்பு”க்கு ஜூலை 20, 1948 அன்று வழங்கப்பட்டது. இதேபோல் இன்னொரு உத்தியாக, நீரில் கரையும் மை கொண்டு கோடு போட்ட காகிதம் வழங்கப்படுவதும் இருந்தது. நீர் அடிப்படையிலான கண்ணுக்குத் தெரியாத மை படும்போது இந்த கோட்டு மை “ஒழுகி” விடும்.  
கணினி அறிவியலில், மறைசெய்தியியல்ரீதியாக குறியீடாக்கம் செய்யப்பட்ட தொகுப்புகளைக் கண்டறிவது ஸ்டிகனாலிஸிஸ் என்று அழைக்கப்படுகிறது. எப்படி இருப்பினும், திருத்தப்பட்ட கோப்புகளைக் கண்டறிவதற்கான எளிய வழியாய் இருப்பது அவற்றை நன்கறிந்த மூலக் கோப்புகளுடன் ஒப்பிடுவதே ஆகும். உதாரணமாக, ஒரு இணையதளத்தில் வரைகலைப் படங்கள் வழியே நகரும் தகவல்களைக் கண்டறிய, இந்த ஆதாரங்களின் சரியான நகல்களை ஒரு பகுப்பாய்வாளர் வைத்திருப்பார். அவர் தளத்தின் தற்போதைய உள்ளடக்கத்துடன் அதனை ஒப்பிட்டு ஆராய்வார். கேரியர் ஒன்றே என அனுமானித்துக் கொண்டால், இந்த இரண்டுக்கும் இடையில் உள்ள வித்தியாசங்கள் தான் பேலோடைக் காட்டுவதாய் அமையும். பொதுவாக, மிக உயர்ந்த அழுத்த விகிதம் பயன்படுத்தி எழுதுவது மறைசெய்தியியலை சிக்கலாக்கும், ஆனாலும் சாத்தியமற்றதாக்குவதில்லை. அழுத்துவதால் தோன்றும் பிழைகள் தரவு ஒளிந்து கொள்வதற்கு இடமளிக்கிறது என்றாலும், உயர்ந்த அழுத்த விகிதங்கள் பேலோடு மறைத்து வைப்பதற்கு இருக்கும் இடத்தையும் குறைத்து விடுகிறது. இதனால் குறியீடாக்க அடர்த்தி அதிகரித்து எளிதாகக் கண்டறிய வழிவகுத்து விடுகிறது (மிதமிகுதியான சந்தர்ப்பங்களில், சாதாரணமாய் பார்த்தாலே கூட கண்டுபிடிக்கக் கூடியதாய் ஆகி விடும்).
# மறைசெய்தியியல்

## பயன்பாடுகள்

### நவீன அச்சு எந்திரங்களின் பயன்பாடு

மறைசெய்தியியல் சில நவீன அச்சு எந்திரங்களிலும் பயன்படுகிறது. எச்பி மற்றும் ஜெராக்ஸ் நிறுவன வண்ண லேசர் பிரிண்டர்கள் இதில் அடக்கம். ஒவ்வொரு பக்கத்திலும் மிகச் சிறிய மஞ்சள் புள்ளிகள் சேர்க்கப்படுகின்றன. கண்ணுக்குப் புலப்படாத அளவிலான இந்த புள்ளிகள் அச்சு எந்திரத்தின் வரிசை எண்களின் குறியீட்டையும், அத்துடன் தேதி மற்றும் நேர முத்திரைகளையும் கொண்டிருக்கும்.
# மறைசெய்தியியல்

## பயன்பாடுகள்

### நவீன நடைமுறையில் இருந்தான உதாரணம்

ரகசிய செய்தியுடன் ஒப்பிடுகையில் உறையிடும் செய்தி (தரவு உள்ளடக்க பதத்தில் - பிட்டுகளின் எண்ணிக்கை) எவ்வளவு பெரியதாக இருக்கிறதோ ரகசிய செய்தியை மறைப்பது அவ்வளவு எளிதாக இருக்கும். இந்த காரணத்தால், இணையத்தில் மற்றும் பிற தகவல் தொடர்பு ஊடகங்களில் எண்மருவிப் படங்கள் (இவை தரவின் பெரிய அளவுகளைக் கொண்டிருக்கும்) செய்திகளை மறைக்கப் பயன்படுகின்றன. எவ்வளவு பொதுவாய் இது பயன்படுத்தப்பட்டு வருகிறது என்பது தெளிவாய் தெரியவில்லை. உதாரணமாக, ஒரு 24-பிட் பிட்மேப்பில் ஒவ்வொரு பிக்சலிலும் ஒவ்வொரு 8 பிட்டும் மூன்று வண்ண மதிப்புகளை (சிவப்பு, பச்சை, மற்றும் நீலம்) குறிப்பிடும். நீல மதிப்பை மட்டும் எடுத்துக் கொண்டால் 2<sup>8</sup> வித்தியாசமான நீல மதிப்புகள் இருக்கலாம். நீலத்திற்கான மதிப்பில் 11111111 மற்றும் 11111110 க்கு இடையிலான வித்தியாசம் மனித விழிகளால் கண்டுபிடிக்க முடியாத அளவுடையதாய் இருக்கலாம். எனவே, மிக முக்கியத்துவம் குறைந்த பிட் (ஏறக்குறைய கண்டறியமுடியாத வகையில்) வண்ணம் குறித்ததல்லாத பிற தகவல்களுக்காகப் பயன்படுத்தப்படலாம். பச்சை மற்றும் சிவப்புக்கும் நாம் இதனைச் செய்தால் ஒவ்வொரு மூன்று பிக்சல்களுக்கும் ஆஸ்கி உரையின் ஒரு எழுத்தை நாம் பெற முடியும்.  
கொஞ்சம் வடிவான வகையில் கூறுவதென்றால், மறைசெய்தியியல் குறியீடாக்கத்தை கண்டறிவதை கடினமாக்க செய்ய வேண்டியது என்னவென்றால், பேலோடு (ரகசியமாய் பொதிக்கப்படும் சிக்னல்கள்) கேரியருக்கு (மூல சிக்னல்) ஏற்படுத்தும் மாற்றங்கள் கண்களுக்குப் புலப்படுவது (அத்துடன் புள்ளிவிவரரீதியாகவும்) மிகக் குறைவான அளவில் இருக்கும் வகை செய்வதாகும்; அதாவது, மாற்றங்கள் கேரியரின் சத்த தளத்தில் இருந்து பிரித்தறியமுடியாததாய் இருக்கும். எந்த ஒரு ஊடகமும் கேரியராக செயலாற்ற முடியும் என்றாலும், பெரும் அளவிலான உபரி அல்லது அழுத்தத்தக்க தகவல்களுடனான ஊடகம் தான் மிகவும் பொருத்தமானது.  
தகவல் சித்தாந்த பார்வையில் இருந்து பார்த்தால் இதன் அர்த்தமானது, ‘மேற்பரப்பு’ சமிக்ஞைக்கு அவசியப்படுவதை விட அதிகமான கொள்திறனை அலைவரிசை கொண்டிருக்க வேண்டும். அதாவது, அங்கே உபரிநிலை இருக்க வேண்டும் என்பதாகும். ஒரு எண்மருவி படிமத்தில், இது படக் கூறில் இருந்தான சத்தமாக (noise) இருக்கலாம், ஆனால் எண்மருவி ஒலியைப் பொறுத்தவரை, இது பதிவு செய்யும் தொழில்நுட்பங்கள் அல்லது பெருக்க சாதனத்தில் இருந்தான சத்தமாகவும் இருக்கலாம். பொதுவாக, ஒரு அலைமருவி சமிக்ஞையை எண்மருவியாக்கும் மின்னணுவியலானது தெர்மல் சத்தம், ஃப்ளிக்கர் சத்தம், மற்றும் ஷாட் சத்தம் போன்ற பல்வேறு சத்தங்களால் பாதிப்புறுகின்றன. மறைந்திருக்கும் தரவுக்கு ஒரு சத்த உறையாக பயன்படுத்திக் கொள்ளத்தக்க அளவுக்கு இந்த சத்தமானது கைப்பற்றிய எண்மருவி தகவலுக்கு போதுமான வித்தியாசங்களை வழங்குகிறது. இதனுடன் சேர்த்து, இழப்புடனான அழுத்த செயல்முறைகள் (JPEG போன்றவை) எப்போதும் அழுத்தம்நீக்கப்பட்ட தரவில் சற்று பிழையை அறிமுகப்படுத்துகின்றன; இதனையும் மறைசெய்தியியலுக்கு பயன்படுத்திக் கொள்வது சாத்தியமே.  
எண்மருவி நீர்க்குறியீடுக்கு மறைசெய்தியியல் பயன்படுத்தப்படலாம். இதில் ஒரு செய்தி (இது வெறும் ஒரு அடையாளம்காட்டியாக மட்டும் இருக்கிறது) ஒரு படத்தில் ஒளிந்திருக்கும். அதன் ஆதாரம் பின்தொடரப்பட்டு சரிபார்க்கப்பட முடியும்.
# தொலைப்பிரதி

**ஆங்கிலத்தில் பாக்ஸ்** என்ற சொல் (தமிழில் தொலைப்பிரதி அல்லது தொலைநகல்) (**ஃபாஸ்சிமெயில்** என்ற சொல்லின் சுருக்கம்), இலத்தீன் மொழிச்சொல்லான *ஃபாஸ்சி மெயில்* என்ற சொல்லில் இருந்து உருவானது, அதன் பொருள் "ஒரேபோல உருவாக்குவது அல்லது செய்வது", (அதாவது "ஒரு நகலை எடுப்பது" என்பதாகும்) மேலும் இது ஒரு தொலைத்தொடர்பு கொள்வதற்கான தொழில்நுட்பத்தைப் பயன்படுத்தி ஆவணங்களின் நகல்களை (தொலைப்பிரதிகளை) எடுக்க பயன்படுவதாகும், அதுவும் குறிப்பாக தொலைபேசி இணையம் மூலம் எளிதாக இயலும் அளவிலுள்ள கருவிகளைப் பயன்படுத்தி ஆவணங்களின் நகலெடுப்பதாகும். அதே போல, **டெலிபாக்ஸ்** , என்ற சொல் **டெலி ஃபாஸ்சிமெயில்** என்ற சொல்லின் சுருக்கமாகும், அதன் பொருளானது "தூரத்தில் இருந்து நகலெடுப்பதாகும்", மேலும் இச்சொல் ஒரு இணைப்பெயர் ஆகும். *பாக்ஸ் (தொலைப்பிரதி)* என்ற சொல் பல சொற்களின் முதல் ஏழுத்துக்களை இணைத்து உருவாக்கும் சொல்லாக அமையவில்லை என்பது தெளிவாகும் (ஏன் என்றால் அச்சொல் **பாக்ஸ்** சிமெயில் என்ற இரு சொற்கள் கொண்டது), மேலும் அச்சொல் அடிக்கடி “FAX” என்றே எழுதப்படுகிறது. பிரெஞ்சு மொழி பேசும் நாடுகளில், இதனை '''டெலிகொபியர்'என்று வழங்குவர், இந்தச்சொல் இக்கருவியின் ஜெராக்ஸ் குறியீட்டையும் குறிப்பதாகும். தொலைதூரங்களிலுள்ள மக்களுக்கு ஆவணங்களை அனுப்பும் பொழுது, தபால்துறை மூலமாக அனுப்புவதை விட தொலைப்பிரதிகள் மூலமாக அனுப்புவது சிறந்த ஆதாயம் கொண்டதாகும், அதாவது அவை மறுகணமே விநியோகம் ஆகிவிடும், இருந்தாலும் தரத்தில் சில குறைபாடுகள் உள்ளதால், [EMAIL]செய்வதையே தற்பொழுது மக்கள் விரும்புகின்றனர், ஆனால் குறிப்பாக, சில விதிவிலக்குகள் காரணமாக, (எடுத்துக்காட்டாக சட்டப்படியான சில செயல்பாடுகள் மற்றும் கையோப்பமிடவேண்டிய கட்டாயம் இருப்பது) மின் அஞ்சல் முறையில் கையாள்வதற்கு அதிகமான படிகளை பின்பற்ற வேண்டியதாக இருக்கும்.